Батыс Ақтас газ конденсаты кен орны — Қазақстан Энциклопедиясы
"Батыс Ақтас газ конденсаты кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Батыс Ақтас газ конденсаты кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Батыс Ақтас газ конденсаты кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 237
TEXT: Қазақстан Энциклопедиясы Батыс Актас газ конденсаты кен орны - Оңтүстік Маңғыстау ойысының Өзен-Жетібай антиклин белдеміндегі газ конденсаты кен орны. Құрылым 1952-1958 жылдары дайындалып, кенорын 1987 жылы ашылды, барлапигеру жұмыстары 1989 жылы қолға алынған. Маңғыстау облысының Қарақия ауданында, Ақтау қаласынан оңтүстік-шығысқа қарай 110 км жерде. Ортаңғы триастың төменгі жағындағы шағылдырушы горизонтпен шектелген кен сыйыстырушы құрылым тектоникалық блок ауқымындағы шағын биіктік болып табылады. Тұйықтаушы -3200 м-лік изогипса бойынша оның өлшемдері 2 x0, 8 км, амплитудасы 50 м. Өнімділігі жоғарғы триас шөгінділерінің терригендік-карбонаттық таужыныстарымен байланысты. Жинауышы аралас құрамды, ашық кеуектілігі 14%. Жапқышы қалыңдығы 144 мден астам аргилиттерден құралған. Жатын қойнауқаттық, тектоникалық тұрғыдан қалқаланған. газсу жапсары -2975 м белгіде. Жатынның газды бөлігінің ауданы 1, 5 км 2, биіктігі 30 м. Өнімді горизонттың жалпы қалыңдығы 6, 8 м, газбен қаныққан қалыңдығы 4, 8 м, газдылық коэффициент 0, 72. Көтерілім күмбезіндегі өнімді қойнауқат бетінің ең аз тереңдігі 3110 м. 5 мм-лік штуцердегі газ шығымы 29, 8 мың м 3/тәу. Бастапқы қойнауқаттық қысымы 32 МПа. Газ құрамы этанды, метаны 71, 6%. Ауыр көмірсутектердің үлесіне 26% тиеді. Тұрақты конденсаттың газдағы мөлшері 21, 1 г/м 3. Шығымы 9, 6 м 3/тәу. Тығыздығы 766 кг/м 3, тұтқырлығы 1, 74 Сст. Конденсатта 1, 2% парафин, 67, 7% метандық, 30% нафтендік, 2, 3% хошиісті көмірсутектер бар. Хлоркальций типті қойнауқаттық сулардың минералдылығы жоғары. Жатын режимі газарынды. Кен орнында жұмыс тоқтатылған. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005. ISBN 9965-9765-1-1 | Бұл үлгі мақалаларды автоматты түрде қосады
